യു.എസ്. ഓപ്പണ് : അസാറങ്ക പുറത്തായി ന്യൂയോര്ക്ക്: ന്യൂയോര്ക്ക്: യു.എസ്. ഓപ്പണ് ടെന്നീസ് ഗ്രാന്സ്ലാം വനിതാ സിംഗിള്സില് ബെലാറസിന്റെ ടോപ് വിക്ടോറിയ അസാറങ്ക പുറത്തായി. മൂന്നാം റൗണ്ടില് ഒന്പതാം സീഡ് സ്പെയിന്റെ ഗാര്ബിന മുഗുറൂസയാണു മുന് ലോക ഒന്നാം നമ്ബറും രണ്ട് ഗ്രാന്സ്ലാമുകള്ക്ക് ഉടമയുമായ അസാറങ്കയെ തോല്പ്പിച്ചത്. സ്കോര്: 64, 36, 62. യു.എസ്. ഓപ്പണില് മൂന്നുവട്ടം റണ്ണര് അപ്പായ താരമാണ് അസാറങ്ക. രണ്ട് ഗ്രാന്സ്ലാമുകള്ക്ക് ഉടമയായ റൊമാനിയയുടെ സിമോണ ഹാലപ്പും മൂന്നാം റൗണ്ട് കടന്നു. കസഖ്സ്ഥാന്റെ യെലേന റൈബാകിനയെയാണു ഹാലപ്പ് തോല്പ്പിച്ചത്. മത്സരം രണ്ട് മണിക്കൂര് 25 മിനിറ്റ് നീണ്ടു. സ്കോര്: 76 1311, 46,63. പുരുഷ സിംഗിള്സില് റഷ്യയുടെ ലോക രണ്ടാം നമ്ബര് ഡാനില് മെദ്വദേവും മുന്നേറി. അര്ജന്റീനയുടെ പാബ്ലോ അന്ഡുജാറിനെ 60, 64, 63 എന്ന സ്കോറിനു തോല്പ്പിച്ചാണു മെദ്വദേവിന്റെ മുന്നേറ്റം. വനിതകളില് നാലുവട്ടം ഗ്രാന്സ്ലാം നേടിയ ജപ്പാന്റെ നവോമി ഒസാക്ക അപ്രതീക്ഷിത തോല്വി നേരിട്ടു. കാനഡയുടെ കൗമാര താരം ലിയാ ഫെര്ണാണ്ടസാണ് ഒസാക്കയെ തോല്പ്പിച്ചത്. സ്കോര്: 57, 76 72,64. ലോക മൂന്നാം നമ്ബര് താരമായ ഒസാക്ക വിഷാദ രോഗം മൂലം ഫ്രഞ്ച് ഓപ്പണില്നിന്നു പിന്മാറിയിരുന്നു. അപ്രതീക്ഷിത തോല്വിയോടെ കോര്ട്ടില്നിന്നു കുറച്ചു നാള് വിട്ടുനില്ക്കുകയാണെന്ന് ഒസാക പ്രഖ്യാപിച്ചു. മിക്ഡസ് ഡബിള്സില് ഇന്ത്യയുടെ സാനിയ മിര്സ യു.എസിന്റെ രാജീവ് റാം സഖ്യം ഒന്നാം റൗണ്ടില് തോറ്റു പുറത്തായി. യുക്രൈയിന്റെ ഡയാന യാട്രിംസ്കഓസ്ട്രേലിയയുടെ മാക്സ് പുസെല് ജോഡിയാണ് അവരെ തോല്പ്പിച്ചത്്. സ്കോര്: 36,63,710.